|  |  |
| --- | --- |
|  | MESTO Nové Mesto nad Váhom  Mestský úrad |

Č. 1139/2023 Nové Mesto nad Váhom 24.1.2023

Podľa § 5 ods. 3 zákona NR SR č. 552/2003 Z. z. o výkone práce vo verejnom záujme v znení neskorších predpisov mesto Nové Mesto nad Váhom ako zamestnávateľ vyhlasuje

**výberové konanie** **na miesto**

**vedúceho oddelenia školstva, mládeže a telesnej kultúry**

Mestského úradu v Novom Meste nad Váhom

**a vedúceho školského úradu**

**A. Kvalifikačné predpoklady** na výkon pracovnej činnosti:

* kvalifikačné predpoklady a osobitné kvalifikačné požiadavky podľa § 7 ods. 3 zákona NR SR č. 596/2003 o štátnej správe v školstve a školskej samospráve v znení neskorších predpisov, t. j. najmenej vysokoškolské vzdelanie II. stupňa na výkon pracovnej činnosti pedagogického zamestnanca pre príslušný druh a typ školy v zriaďovateľskej pôsobnosti mesta – príloha č. 1 vyhlášky MŠVVaŠ SR č. 1/2020 o kvalifikačných predpokladoch pedagogických zamestnancov a odborných zamestnancov
* požiadavka najmenej piatich rokov pedagogickej činnosti

**B. Ďalšie požiadavky a kritériá**:

1. bezúhonnosť v zmysle § 3 ods. 3 a 4 zákona č. 552/2003
2. spôsobilosť na právne úkony v plnom rozsahu
3. zdravotná spôsobilosť na prácu, ktorú má uchádzač vykonávať
4. ovládanie štátneho jazyka podľa § 17 zákona NR SR č. 138/2019
5. znalosť platných právnych predpisov potrebných na výkon funkcie
6. osobnostné a morálne predpoklady, organizačné schopnosti, kreatívnosť, komunikatívnosť
7. ovládanie práce s počítačom (Word, Excel, internet)
8. znalosť cudzieho jazyka vítaná

**C. Požadované doklady uchádzačov:**

1. písomná prihláška do výberového konania
2. štruktúrovaný životopis
3. overené kópie dokladov o dosiahnutom vzdelaní
4. doklad o zdravotnej spôsobilosti podľa § 16 ods. 2 zákona NR SR č. 138/2019
5. návrh koncepcie rozvoja škôl a školských zariadení v zriaďovateľskej pôsobnosti mesta a zabezpečovania podmienok na výchovu a vzdelávanie v rozsahu maximálne 5 strán
6. čestné vyhlásenie o bezúhonnosti
7. písomný súhlas so spracovaním osobných údajov na účely výberového konania

Uchádzačov, ktorí splnia predpoklady v zmysle § 5 ods.5 zákona č. 552/2003, pozve výberová komisia na výberové konanie najmenej sedem dní pred jeho začatím. Výberová komisia overí a posúdi predpoklady, schopnosti a odborné znalosti uchádzačov potrebné na výkon funkcie vzhľadom na povahu povinností riadiaceho zamestnanca a na povahu riadiacej práce.

**D. Forma výberového konania**

Výberové konanie sa uskutoční ústnou formou, ktorá pozostáva:

* z prezentácie návrhu koncepcie rozvoja škôl a školských zariadení v zriaďovateľskej pôsobnosti mesta a zabezpečovania podmienok na výchovu a vzdelávanie v rozsahu max. 10 minút
* z odpovedí na otázky členov výberovej komisie, ktorými sa overí znalosť príslušnej legislatívy, najmä:
* zákon č. 552/2003 o výkone práce vo verejnom záujme
* zákon č. 553/2003 o odmeňovaní zamestnancov pri výkone práce vo verejnom záujme
* zákon č. 245/2008 o výchove a vzdelávaní
* zákon č. 596/2003 o štátnej správe v školstve a školskej samospráve
* zákon č. 138/2019 o pedagogických zamestnancoch a odborných zamestnancoch
* zákon č. 597/2003 o financovaní základných škôl, stredných škôl a školských zariadení
* nariadenie vlády SR č. 630/2008, ktorým sa ustanovujú podrobnosti rozpisu finančných prostriedkov zo ŠR pre školy a ŠZ
* zákon č. 369/1990 o obecnom zriadení
* zákon č. 138/1991 o majetku obcí
* zákon č. 564/2004 o rozpočtovom určení výnosu dane z príjmov územnej samospráve
* nariadenie vlády SR č. 668/2004 o rozdeľovaní výnosu dane z príjmov územnej samospráve
* zákon č. 523/2004 o rozpočtových pravidlách verejnej správy
* zákon č. 583/2004 o rozpočtových pravidlách územnej samosprávy
* vyhláška MŠVVaŠ SR č. 1/2020 o kvalifikačných predpokladoch pedagogických zamestnancov a odborných zamestnancov
* nariadenie vlády SR č. 201/2019 o priamej výchovno-vzdelávacej činnosti
* vyhláška MŠVVaŠ SR č. 231/2009 o organizácii školského roka, č. 541/2021 o materskej škole, č. 223/2022 o základnej škole, č. 22/2022 o školských výchovno-vzdelávacích zariadeniach, č. 324/2022 o základnej umeleckej škole, č. 330/2009 o zariadení školského stravovania, č. 21/2022 o pedagogickej dokumentácii, č. 435/2022 o štruktúre a obsahu správ o výchovno-vzdelávacej činnosti

**E. Predpokladaný termín nástupu do funkcie: 1.4.2023**

**F. Platové zaradenie:**

* obsadzovaná pracovná pozícia je zaradená podľa nariadenia vlády SR č. 341/2004 a katalógu pracovných činností do 8. platovej triedy. Tarifný plat od 1.1.2023 pri päťročnej požadovanej praxi je 1 148,- eur.
* k tarifnému platu sa priznáva príplatok za riadenie a osobný príplatok

**G. Termín a miesto podania prihlášky**:

Prihlášky s požadovanými dokladmi možno doručiť do **13.2.2023** vrátane v zalepenej obálke označenej nápisom „Neotvárať - výberové konanie – vedúci OŠMaTK “ na adresu: Mestský úrad v Novom Meste nad Váhom, Ul. čsl. armády č. 1, PSČ: 915 32. Pri doručení poštou rozhoduje dátum podacej pečiatky.

Ing. František Mašlonka

primátor mesta

Telefón: Telefax: Adresa: Čsl. armády 1

032/ 7402 120 032/ 7402 111 915 32 Nové Mesto nad Váhom

|  |  |
| --- | --- |
| www.nove-mesto.sk | [msu@nove-mesto.sk](javascript:location.href='mailto:'+String.fromCharCode(109,115,117,64,110,111,118,101,45,109,101,115,116,111,46,115,107)+'?') |